Tot a punt per a la XXIII edició de la XXIII Travessia d'Hivern al Port de Gandia - XII Memorial Juan Gerardo Koninckx
03 enero 2025

## Tot a punt per a la XXIII edició de la XXIII Travessia d'Hivern al Port de Gandia - XII Memorial Juan Gerardo Koninckx03 enero 2025Última actualización: 03 enero 2025

![](../gestion/img/7bd63125b109ee66437fd7016b56561a58cab2d19a0a4e6d7f6725d53edffa11.jpg)  
  

Aquest pròxim dilluns, 6 de gener, tindrà lloc la _XXIII Travessia d’Hivern al Port de Gandia - XII Memorial Juan Gerardo Koninckx_. El regidor delegat d’Esports, **Jesús Naveiro**, acompanyat per la presidenta del NIE Gandia, club organitzador de l’esdeveniment, **Pilar Martí**, han explicat tots els detalls d’aquesta nova edició.

Serà el primer esdeveniment esportiu d’aquest 2025 que acaba de començar. Aproximadament 50 nadadors i nadadores valents, sense neopré hauran de recórrer els 300 metres de distància que té la prova. L’eixida serà des dels tinglados del port fins a la platja Varadero a partir de les 12 hores i, en acabar, se servirà una xocolatada per a entrar en calor.

“Es tracta d’una prova lúdic-esportiva en què la diversió està garantida i que, gràcies al NIE Gandia, la col·laboració de voluntaris, Creu Roja, Policia Local i Protecció Civil, fa que siga possible any rere any en un dia tan especial i tradicional com és el Dia de Reis”, ha expressat Naveiro.

Quant a premis, hi haurà per als tres primers classificats masculins i per a les tres primeres femenines. També s’entregarà un premi al nadador més veterà, al més jove i un tortell de Reis per a la millor disfressa grupal i individual.

“_És una prova tradicional i que està molt arrelada en el món de la natació_”, ha destacat Martí, qui ha informat que hi ha inscripcions de la comarca, Alzira, Montcada i Cullera.

Les inscripcions es poden realitzar a [www.crono4sports.es](http://www.crono4sports.es) a un preu de 6 euros fins al dia 5 de gener.

[Twittear](https://twitter.com/share)